Käesolev saade on valminud tänu J.Meyeri teenistuspartnerite toele.
Kõige mõjuvõimsam inimene kogu maa peal
on keegi,
kes elab kui Jumala teenija
ja annab endast parima,
et muuta teiste inimeste elusid paremaks.
IGAPÄEVAELU RÕÕMUD
Käige vaimus ja te ei täida lihahimusid.
Nii et me võime
kas sõdida kõige vastu, mida arvame valesti tegevat
ja kõigi kiusatuste vastu, mis meil on,
võideldes patu vastu ja kogedes pidevat süütunnet.
Või me võime muuta oma vaatenurka.
Seda nii, et ütleme igal hommikul ärgates:
"Ma elan täna selleks, et armastada."
Kui oled täis armastust ja hoolt teiste inimeste vastu;
täis igatsust teenida Jumalat kogu oma südamest,
siis ei jää su elus ka ruumi ühelegi halvale asjale.
Nii et kui otsustan teadlikult olla inimeste suhtes kannatlik,
pole ka kannatamatusel ruumi tegutseda mu sees.
Sul on kõik, mis tarvis! Sa oled suurepärane!
Sa oled absoluutselt imeline!
Sind on loodud Jumala näo järele
ja sinus on nii palju head,
et oled headusest lausa lõhki minemas.
Sul on kõik, mis tarvis!
Kui sa aga ei usu, et suudad seda kõike,
siis sa ei teegi seda kunagi.
Sa võid elada nii, et armastad teisi inimesi
ja sa teed seda Jumala heaks.
Sa ei tee seda iseendale ega enda hüvanguks.
Jah, su eesmärk on teha teisi õnnelikuks,
kuid isegi see motiiv peab olema alles teisel kohal.
Sinu esmane motiiv on teha seda Jumalale,
et tänada Teda kõige eest, mida Ta on meie heaks teinud.
Kui paljud tahavad näidata üles tänulikkust Jumalale
kõige eest, mida Ta on teie heaks teinud?
Sa tahad öelda: "Tänu Jeesus!"
Kui palju viise selleks ka on?
Me võime lihtsalt öelda: "Tänu Jeesus!",
kuid samas on miljoneid teisigi viise, kuidas seda teha,
kui me vaid laseme Pühal Vaimul end juhtida.
Üks asi, mida ma iseendale igapäevaselt ütlen, kui palvetan, on:
"Jumal, ma pole parem kui keegi teine."
"See ei võta mul tükki küljest teha midagi teiste heaks."
"Näita mulle inimesi, kes vajavad abi."
Ma ei pea selle all silmas õpetamise abi nagu täna siin,
aga abi igapäevases elus.
Ma tahan ise teha seda sama, mida teilegi õpetan,
sest muidu pole mu õpetusel mingit mõtet.
Kui mu teod ei kinnita mu sõnu, on mu sõnad tühised ja mõttetud
ning ilma igasuguse väeta.
Kõige võimsamad asjad, mida elus üldse teha saad,
on asjad, mida saadad korda salajas.
Kuulsid sa mind?
Kõige võimsamad asjad, mida elus üldse teha saad,
on väikesed asjad,
mida saadad korda salajas kellegi heaks,
millest keegi teine peale sinu ja Jumala ei tea.
Ja su tasu selle eest tuleb Jumalalt.
Aamen?
Filiplastele 2:7-8 laiendatud piiblitõlge:
"Vaid loobus iseenese olust - kõigist privileegidest ja väärikusest,
võttes orja ehk teenija kuju,
saades inimese sarnaseks; ja ta leiti välimuselt inimesena.
Olles võtnud inimese kuju, alandas Ta ennast veelgi,
saades kuulekaks surmani, pealegi ristisurmani."
Kellegi heaks millegi tegemine on lihtne,
kui sul on selleks tahet ja piisavalt aega, raha
ning kõike muud, mida nad vajavad.
Kui see aga kujutab endast suuremat ohvrit,
ei pea me kohe ise valmistuma ristisurmaks,
vaid laskma oma lihalikul loomusel surra seal ristil.
Sest su lihalik loomus hakkab sõdima su vastu,
sõltumata sellest, et kõik see hea on su sees
ja sul on igatsus kuuletuda Jumalale ning teha seda, mis on õige.
Sellest hoolimata võid olla kindel,
et su lihalik loomus hakkab sõdima su vastu.
Vähemalt seni,
kuni oled neis valdkondades muutunud väga, väga vilunuks.
Alguses on alati kõik palju raskem.
Mul pole täna enam väga raske inimestele andestada,
sest ma mõistan täiega selle taga peituvat vaimset printsiipi.
Küll aga kulus mul aastaid selle teemaga võitlemisele,
sest mul oli nii raske inimestele andestada.
Ja mitte vaid andestada,
aga ka kohelda neid viisakalt, kui neid kusagil nägin.
Rääkimata sellest, et mitte rääkida neid taga
ja kuulutada kõigile, mida nad mulle teinud olid.
See on ikka raske!
Oled sa kunagi olnud pahane kellegi peale
ja siis keegi teine kuulutab, kui tore inimene ta ikka on?
Kuidas oli - oli see võimatu hoida oma suu sel hetkel lukus
ja mitte öelda:
"No las ma rääkida sulle paarist asjast,
millest sul pole aimugi!"
Mul oli täiega raske seda ütlemata jätta.
Noogutasin hoopis kaasa, stiilis: "Jaa, ta on tõesti tore inimene.
Jumal õnnistagu teda ja ta hinge. Ta on ikka kohe ütlemata tore!"
See tähendab suremist iseendale.
See on see rist, mida me kandma peame,
et mitte elada isekat ja iseennast täis elu.
Tänu Jumalale, et me ei pea otseses mõttes ristile minema,
oma verd valama ja surema.
Meie pattude eest on juba makstud.
Me oleme juba lunastatud.
Meid on juba vabaks tehtud.
Ja mitte vaid selleks, et nautida omaenda elu,
aga ka selleks, et aidata teistel nautida nende elu.
Kas pole tore, et oled täna vaba tooma rõõmu kellegi teise ellu?
Ma loodan, et ma teen teid täna rõõmsaks,
sest mida rõõmsamaks ma teid teen, seda rõõmsam olen ka ise.
Aamen?
Filiplastele 2:9-10 on juttu me tasust.
"Seepärast, kuna Ta alandus nii madalale,
on Jumal tõstnud ta kõrgemaks kõrgest
ja annetanud talle selle nime, mis on üle iga nime,
et Jeesuse nimes nõtkuks iga põlv."
Tänu sellele, et Jeesus alandas iseennast
ja sai teiste teenijaks;
tänu sellele, et Ta ei hoidnud kinni millestki, mis Tal oli Jumala juures,
tänu sellele kõigele Ta sai nime, mis on üle kõigi nimede
ja mis on nii väeline, et isegi tänasel päeval veel,
kui Jeesuse nimest räägitakse,
vabaneb üks võidmine,
mille ees kõik deemonlikud jõud värisevad ja rappuvad.
Ja teate, mida ma veel olen avastanud?
Kõige mõjuvõimsam inimene kogu maa peal
on keegi,
kes elab kui Jumala teenija
ja annab endast parima,
et muuta teiste inimeste elusid paremaks.
See on üks tõeliselt mõjuvõimas inimene.
Kui tahad, et su elus oleks rohkem väge,
hakka tegema rohkem teiste heaks.
Kui oled jumalariigi tööline
ja tahad oma teenistusse rohkem väge,
siis oma eraelus, nö suletud uste taga ja salajas,
tee nii palju, kui vähegi võimalik, et õnnistada kellegi teise elu.
Ja kui sa seejärel mainid Jeesuse nime,
siis - viuhti! - midagi hakkab juhtuma.
Usk toimib vaid armastuse kaudu.
Ma võin ju uskuda igasuguste suure asjade sündimisse,
aga kui mu elust puudub armastus, siis...
Galaatlastele 5 ptk's on öeldud, et usk saab armastuselt jõudu.
Ilma armastuseta pole mu usul ei jõudu ega energiat.
Ära kulge läbi elu tehes nii vähe, kui võimalik,
vaid tee nii palju, kui võimalik.
Väikesed asjad.
Kui lähed välja sööma,
ära jäta ettekandjale jootrahaks mingeid näruseid sente.
Kuid veelgi hullem -
ära jäta jootraha asemel mingit evangeelset traktaati.
See on ikka kohe üdini halb lugu!
Ära ole ka ebaviisakas kristlane.
Ära mine restorani, suur rist kaelas rippumas
ning samas kõrvaklapid peas midagi kuulates.
Ja kui sa siis ei saa kõike täpselt nii nagu tahaksid,
oled ebaviisakas ja naeruväärne.
Läksin kord St.Louises ühte restorani peale me konverentsi.
Olen tavaliselt peale neid konverentse üsna väsinud,
nii et esimene asi, mida teha tahan, on saada head toitu,
pidada mõnusat osadust ja lihtsalt nautida hetke.
Olime laua ette broneerinud,
kuid kohale jõudes öeldi meile, et nad ei tee broneeringuid.
Ütlesime, et "Meile ju tegite!"
Nad aga vastasid, et peame ootama 45 minutit.
Ütlesime, et meil on ju broneering,
mille peale nad vastasid, et nad ei tee broneeringuid.
Ütlesime, et nad peaksid sellest oma töötajaid teavitama,
kuna meile ju tehti broneering.
See vestlus ei viinud meid kusagile, nii et otsustasime jääda ootama.
Me muudkui ootasime ja ootasime, kuni saime lõpuks lauda.
Seal oli tohutult palju rahvast
ja siis meie oma 10-12 inimese seltskonnaga
suure, pika laua taga.
Olime kõik üles löödud.
Dave'l oli ülikond seljas ja mul ka mingid peenemad riided.
Ettekandja tuli meilt joogi tellimusi võtma
ja olles selle saanud,
tuli mõne aja pärast tagasi suure, jooke täis kandikuga.
Ta kummardus pisut ja kogu see laar jooksis Dave'le kaela.
Kohv, tee jms - kõik Dave'le kaela, tema uhke ülikonna peale.
Tüdruk oli endast täiega väljas.
Dave ütles: "Ära muretse! See pole mingi probleem."
Seejärel aga läks ülemuse juurde ja palus,
et tüdruk ei saaks selle eest mingit jama kaela,
kuna see polnud tema süü.
Lihtsalt rahvast oli palju
ja tal polnud piisavalt ruumi, et seal oma kandikuga liikuda.
Dave tegi kõikvõimaliku, et see tüdruk peapesu ei saaks.
Kui tüdruk teise kandikutäie jookidega tagasi tuli,
vaatas ta mulle otsa ja ütles: "Palun siiralt vabandust!
Olin lihtsalt nii närvis, kuna vaatan teid pidevalt telekast."
Ja ma mõtlesin oma südames: "Tänu Sulle, Jumal! Tänu, tänu, tänu!"
Oh tänu Jumalale, et ma ebaviisakalt ei käitunud!
Tead, mis?
See, et teles oled, toob kaasa ka suure vastutuse.
Kujutad sa ette seda kahju, mida oleksin võinud teha?
Mäletan seda aega, kui Jumal mind kõnetas,
kui mu telesaadetel hakkas esimest korda hästi minema.
Jumal ütles:
"Just täpselt sama palju, kui on inimesi, keda sa saad aidata,
on ka inimesi, kellele sa võid haiget teha."
Me peame mõistma, et meie tavapärased suhtumised
võivad kas aidata inimesi, või teha neile haiget.
Need võivad kas juhtida inimesi lähemale Kristusele,
või siis kaugemale Temast.
Aamen.
Apostlite teod 10:38
"Jeesus Naatsaretist,
keda Jumal oli võidnud Püha Vaimu ja väega,
käis mööda maad head tehes
ja parandades kõiki kuradi poolt rõhutuid."
Mulle meeldib see Jeesuse juures, et Ta käis mööda maad ja tegi head.
Jeesus!
Meie imeline, võimas ja võrratu Jumal ning Päästja
tõusis igal hommikul, sõi oma poistega hommikust
ja läks seejärel mööda maad head tegema.
Ma otsustasin, et ma tahan ka käia ringi ja teha head.
Sul pole selleks isegi ülikooli kraadi vaja.
Selleks pole vaja isegi Piiblikooli minna.
Sa võid lihtsalt käia.
Minna toidupoodi,
liiklusesse, oma naabruskonda,
kooli, tööle.
Sa lihtsalt lähed sinna ja teenid Issandat rõõmuga,
olles õnnistuseks kõikjal, kuhu iganes sa ka ei läheks.
See on lihtne, üks ühele kristlus.
"Sest nõnda on Jumal maailma armastanud,
et Ta andis..."
Jeesus kandis hoolt vaeste eest.
Neil oli alati raha kaasas, et kanda hoolt vaeste eest.
Paulus oli algul aastaid lahus teistest apostlitest,
kuna ta ei teadnud, kas nad võtavad ta vastu,
kuna ta oli ju aastaid olnud koguduse tagakiusaja.
Kui ta aga siis lõpuks esitles end teistele apostlitele
ja küsis, kas neil on talle mingeid juhtnööre anda,
siis Piiblis on öeldud,
et nad ei oodanud temalt midagi enamat kui vaid seda,
et ta aitaks vaeseid.
Ta oli selleks rõõmuga valmis.
Kui mõtleme vaeste peale, siis mida me tegelikult ette kujutame?
Kas vaesed on need, kes elavad tänavatel
ja kellel pole raha?
Kellel pole süüa ja korralikke riideid?
Jah, nemad on ka vaesed.
Kuid ma olen andnud "vaesusele" uue definitsiooni,
kuna see kingib mulle laiema ringi inimesi, keda aidata.
Sest ma ei taha kunagi,
et mul saaks inimesed otsa, keda aidata.
Nii olen enda jaoks otsustanud, et vaene on keegi,
kellel on mõni vajadus,
aga kellel puudutavad võimalused selle vajaduse rahuldamiseks.
Vaene on keegi, kellel on vähem kui sul.
Põhjus, miks olen otsustanud seda sellest vaatenurgast vaadata,
on selles,
et isegi, et nad pole vaesed vaesuse otseses tähenduses, siis...
Mäletan veel neid aegu,
kui mul ja Dave'l polnud raha, et minna välja sööma;
või kus ma ei saanud terve aasta lubada endale mõnda uut riideeset.
Mäletan, kuidas käisin toidupoes kalkulaator näpus,
kuna ma ei saanud nädalas kulutada toidule
sentigi rohkem kui 35 dollarit.
Ja kui ma siis kassasse jõudes avastasin,
et mul on asju rohkem kui 70 dollari eest,
sest me käisime poes iga 2 nädala tagant,
siis pidin hakkama asju tagasi viima.
Kuid just seal toidupoes
õpetas Jumal mulle mitmeid asju oma loomuse kohta
ja selle kohta, kuidas Ta tahab, et oleksime suurepärased.
Kõik need väikesed asjad, millest olen teilegi rääkinud,
nagu oma ostukäru tagasi viimine õigesse kohta,
või üleliigsete asjade viimine tagasi oma kohta,
mitte kuhugi suvaliselt jätmine.
Las ma öelda sulle - kui tahad minna Püha Vaimu kooli,
siis Ta õpetab ja kasutab sind, kus iganes sa ka ei käiks.
Sa ei pea Jumala leidmiseks minema kirikusse, sest Ta on kõikjal.
Veelgi vähem pead sa minema Piiblikooli selleks,
et õppida kuulutama Jumalast.
Ütle vaid: "Jumal, õpeta mind minu igapäeva elus,
kuidas teenida Sind
ja teha kõike, mida Sa tahad, et ma teeksin.
See on see, mis on kogudusel puudu.
Kristlaseks olemine tähendab nii palju enamat,
kui pühapäeva hommikul oma ahtri kirikusse vedamist
45-minutiks, millest nagunii poole maha magad.
Sa ei jõua ära oodata,
millal ometi teenistus lõppeb ja sa sealt minema saad.
Ja siis sa lähed ega tee ikka midagi teiste heaks.
See küll mingi kristlus pole.
Ärge saage minust valesti aru - ma armastan kohalikke kogudusi
ja pean neid imelisteks.
Kuid samas tahan öelda midagi, millest loodan, et te õigesti aru saate.
Usun, et arvame koguduses käimisest rohkem,
kui kristliku elu tegelikust välja elamisest.
Ometi viimane on just see, mida tegema peaksime.
"Oled sa kristlane?" - "Muidugi! Ma käin kirikus."
See ei tee sinust veel kristlast.
Kirikust võib vahel leida maailma kõige õelamaid inimesi.
Mul on aastate jooksul olnud eesõigus sellest õelusest osa saada.
Kohe täiega.
Jah, me peame käima kirikus, et saada juhiseid eluks,
pidada osadust teistega, õppida ja olla vastutav kellegi ees.
Kuid see kõik on kasutu,
kui hoiame seda vaid kiriku seinte vahel.
Me ei saa käituda kui Jumal vaid pühapäeva hommikuti
ja olla kui põrguline kogu ülejäänud nädala.
"Peetrus, kas sa armastad mind?"
Matteuse 20:20-22
"Siis astus Sebedeuse poegade ema koos oma poegadega Jeesuse juurde,
kummardas ja palus temalt midagi.
Jeesus küsis: Mida sa tahad?”
Naine ütles talle:
Ütle, et need mu kaks poega istuksid su Kuningriigis
üks su paremal ja teine su pahemal käel!”
Aga Jeesus kostis: Teie ei tea, mida te palute.
Kas te võite juua karikast, mida minul tuleb juua?”
Kui sa tahad istuda koos Jeesusega,
pead olema ka valmis olema teenija, nii nagu Jeesus oli teenija.
See naine ei teadnud, millest ta räägib.
Ta tahtis oma poegadele tiitleid, positsiooni ja lugupidamist.
Mispeale Jeesus küsiski:
"Kas olete valmis jooma karikast, millest mina joon?"
"Oled sa võimeline elama ennastohverdavat elu,
mida mina elan?"
"Oled sa valmis unustama iseenda
ja kandma hoolt teiste inimeste vajaduste eest?"
Sest kas see polnud just see, mida Jeesus tegi?
Seega, mida me tegelikult ütleme,
kui ütleme, et tahame olla nagu Jeesus?
See ei saa ju lihtsalt olla mingi 7-ndas dimensioonis hõljumine.
"Oo, muuda mind enda sarnaseks, Jeesus!
See kõik on Sinu auks, Jeesus."
Ma ei talu hästi sellist värki.
Meil on siin muidugi lahe nalja visata,
aga halb uudis on see, et sa pead siit tagasi koju minema.
Ja kui sa seda teed,
siis tahan, et käituksid nii nagu oleksid siit ka midagi saanud.
Tahan, et läheksid tagasi nii muudetuna,
et kui keegi su pereliikmetest kuuleb me järgmise aasta üritusest,
on ta nõus maksma su eest, et saaksid tagasi tulla.
Et saaksid rohkem osa sellest "Jumala abist",
millest eelminegi kord,
sest sealt tulles olid paremas konditsioonis kui enne.
Teie ei tea, mida te palute.
Küllap te joote minu karikast,
kuid istuda mu paremal või pahemal käel -
ei ole minul seda anda,
vaid see antakse neile, kellele mu Isa selle on valmistanud.”
Ja kui need kümme sellest kuulsid,
läks nende meel pahaseks kahe venna peale."
Jüngrid mõtlesid: "Kelleks te end õige peate?
Ta on meie õpetaja ja need kohad on raudselt meie!
Te, kutid, olete ikka täiega nimekirja lõpus,
kui nende positsioonide jagamiseks läheb."
See on see, mida pahane olemine endast kujutab.
Üleolevat plärtsumist stiilis: "Kelleks sa veel end õige pead?"
Mul on selles osas olnud kõva praktika.
"Aga Jeesus kutsus nad enese juurde ja ütles:
Te teate, et rahvaste valitsejad peremehetsevad nende üle
ja suured meelevallatsevad nende kallal.
Nõnda ei tohi olla teie seas,
vaid kes iganes teie seas tahab saada suureks,
olgu teie teenija."
Tore! Vaid kolm inimest plaksutab selle peale.
Mida see tähendab?
See ei tähenda,
et peate enne siit lahkumist mõne põranda puhtaks küürima.
Kuigi, kui seda oleks tarvis, poleks ka paha, kui seda teeksite.
Kuid see pole see, mida ma teil teha palun.
Mida ma palun nii iseendalt kui teilt, on see,
et me mõistaks,
kus me tänase päeva ühiskonnana omadega oleme.
Seda, mis maailmas toimub.
Sest fakt on see, et ühiskonnal pole ilma meieta lootust.
Kui ma ütlen "meieta",
siis pean silmas Jumala tööd meie läbi.
Kui ma küsiks teilt:
"Kui paljud usuvad, et Jumal on lahendus kõigele?",
vastaksite te kõik jaatavalt.
Aga kuidas me arvame, et inimesed näevad Jumalat?
Jah, meile meeldiks, et Ta tuleks ja ilmutaks end.
Mulle ka meeldiks, kui Jeesus tuleks alla maa peale
ja klaariks kogu selle segaduse ära.
Kuid kuni Ta pole seda teinud, oleme meie Tema käepikendus.
Meie oleme kõik, kes Tal on!
Sina ja mina oleme ainukesed, kes Jumalal on!
Kui me aga oleme ütlemata tundlikud ja kergesti solvuvad;
kui me peame arvet iga väiksemagi eksimuse üle,
mida kelleltki kogeme;
kui oleme närvis ja vinguvad
ning pahandame iga nende eksimuse peale,
siis kuidas me saame üldse loota,
et keegi tahaks midagi sellest, mis meil Jumalalt on?
Kuidas me saakski midagi enamat oodata,
kui koguduse kokku kuivamist nädal nädala järel.
Jah, ma usun, et on ka kogudusi, kes kasvavad,
kuid ülemaailmselt võetuna
käib täna kirikus vähem rahvast, kui ühelgi teisel ajal läbi ajaloo.
Ja see on ütlemata hirmuäratav.
Tead, miks?
Sest paljud inimesed ei näe midagi ehedat kristlaste eludes.
Seetõttu olen isiklikult otsustanud, et seni, kuni mul on hingeõhku,
tahan õpetada inimesi
mitte ainult kanda kristlase nime,
aga ka kanda vilja ja elada kristlase elu välja.
Aamen?
Me elame meeleheitlikel aegadel.
Ära palu, et Jumal päästaks sind töökohast,
kus oled ainus kristlane.
"Oo Jumal, ma ei talu seda enam rohkem!
Olen ainuke kristlane siin."
Aga oled sa kunagi palunud, et Jumal kasutaks sind?
Tore!
Sest seetõttu Ta ongi pannud su sinna,
kus sind kõige enam vajatakse.
Nii et püsi aga kenasti paigal ja unusta oma väike mina,
olles valguseks keset pimedust.
Peegelda inimestele Jumala armastust.
Ja kui sul tõesti oleks vaja sealt pääseda,
siis küll Jumal ka päästab su sealt.
Kui paljud mõistavad, mida ma öelda tahan?
Ma ei tea, kuidas on lood teiega,
aga ma ise vajasin seda tänast sõnumit väga.
Apostlite teod 10:38 on üks mu lemmik piiblisalme,
mis räägib sellest, kuidas Jeesus käis ja tegi head.
See on nii imeliselt lihtne mu jaoks.
Me võime ülilihtsalt parandada nii iseenda kui teiste elusid,
kui me vaid hommikul ärgates ütleks Jumalale:
"Jumal, näita mulle, kellele ma võiks täna head teha?"
Jeesus ütles, et me peaks armastama teisi nii
nagu Tema meid armastab.
Suurim käsk on armastada Jumalat kogu oma südamest, hingest,
mõistusest ja jõust.
Teine käsk on aga
armastada oma ligimest nagu iseennast.
Täna pakume sulle õpetust teemal "Ela, et armastada".
Ära armastada vaid aegajalt, aga saagu sellest su elustiil.
Inimesed pole küll kahjuks väga huvitatud teemadest,
kuidas armastada teisi,
kuid tea, et see on üks tähtsamaid asju,
mida sa eales teha saad.
Kui sa tahad parandada oma elu kvaliteeti,
siis pead õppima, kuidas mitte mõelda vaid endale,
vaid jõuda ka teisteni.
Õpi olema õnnistuseks kõikjal, kus liigud ja käid.
Ja kui sina oled valmis õnnistama teisi,
siis Jumala õnnistused tabavad ka su oma elu.
Tellides selle õpetussarja, on meil sulle ka väikene kingitus.
Selleks on väikene käevõru, mis sai loodud just selle teema jaoks.
Seal peal on tähtede kombinatsioon, mis tähendab "Ela, et armastada"
ja piiblikoht Johannese 13:34, kus Jeesus ütlebki,
et peame armastama teisi nii nagu Tema meid armastab,
sest selle armastuse järgi teavad kõik, et oleme Tema jüngrid.
See käevõru tuletab sulle meelde armastuses elamist,
aga ärgitab ka inimesi esitama sulle küsimusi,
nii et sa saad öelda neile, kui oluline on olla armastav inimene.
Nii et kasuta seda võimalust tellida endale see materjal
ja seejärel mine ning muuda kellegi elu paremaks.
"Kus sa olid, kui mul oli häda käes?"
"Kus sa olid, kui kaotasin kõik?"
"Kus sa olid, kui keegi ei hoolinud?"
Me näitame sulle...
Oled sa kunagi tundnud, et Jumal on pahane su peale?
See on tõsine probleem nii kirikus kui väljaspool seda.
Arusaam Jumala armastusest vabastab sind süüst ja hukkamõistust.
Nii paljud inimesed põgenevad hirmunult Jumala eest,
selle asemel, et joosta Tema poole.
Otsusta kohe praegu, et sa ei tunne enam päevagi hirmu
ja tea, et Jumal pole pahane su peale.
See ingliskeelne raamat on tellitav J.Meyeri kodulehe kaudu.
Nende jõulude ajal tahame anda sulle võimaluse
väljendada Jumala armastust kellelegi,
kes on ehk teiste poolt unustatud.
Seda läbi meie "Lootuse käe" jõulukataloogi.
Sa võid pakkuda näljasele lapsele süüa,
medabi kellelegi, kes on haige,
või teha annestuse, mis on abiks seal, kus seda kõige enam tarvis.
Kui toetad ja annetad,
saadad käega katsutava lootuskiire kellelegi, kes on hädas.
Vaata lähemalt meie kodulehelt.
Tähendad meie teenistuse jaoks rohkem kui arvatagi võid.
Me hindame sind
ja täname oma sõpru-partnereid,
kes teevad selle ülemaailmse teenistuse võimalikuks.
Koos toidame näljaseid,
riietame vaeseid
ja kuulutame rahvastele evangeeliumi.
Võta meiega ühendust, et jagada oma palvesoove,
saada rohkem infot me materjalide ja Joyce'i konverentside kohta
ning hakata meie partneriks,
kui jagame Kristuse armastust üle kogu maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele.